Nakikaysa da MSWD Officer Mrs. Lydia S. Gazmen ken dagiti MSWDO Staff iti panagrugi ti panagsanay.
Iti Day 1, Agosto 27, 2015, kalpasan a nailawlawag ni Ms. Bella Gervacio, Director of Extension, MMSU Batac City iti panggep ken aramiden dagiti agsanay, naangay a dagus ti Hands-on wenno aktual a panagadal/panagsursuro iti inaramid dagiti nagsanay babaen iti papanda a mismo iti nakaiplastaran ti pagaramidanda iti rice cracker. Kangrunaan a Trainor a nagidemonstrar kadagiti nagsanay iti aramidenda ket ni Ms. Ferryanne Acevedo ken maysa a kaduana a lalaki ken naggapuda iti MMSU-Laoag City, College of Industrial Technology.
Iti pannakiuman ti Web In-Action ken ni Mr. Dennis Aguimbag, SLP/Project Development Officer III ti DSWD, kinunana a kangrunaan a panggep ti programa a tulongan dagiti 4 P’s a mangidur-as iti kabaelanda iti matarusanda a pagkakitaan. Mangnamnama ti Opisial ti DSWD a mataginayon dagitoy a proyekto a maited babaen iti napintas a panagtinnulong ti Ahensia ti DTI, LGU ken kadagiti maseknan a nagsanay babaen itoy a proyekto.
Insupusop pay ni Mr. Aguimbag nga agtultuloy ti Sustainable Livelihood a programa ti DSWD ditoy nga ili.
Nagatendar da Mayor Edgardo “Ediboy” S. Cobangbang, Jr. ken ni Vice Mayor DJ Savellano iti panagleppas ti panagsanay. Imbaga ni Mayor Ediboy a lalaingenda nga ipakat ti naadalda ket pinagyamananna ta nalakada a nakasursuro ket im palagipna a nakagasgasat dagitoy a nagsanay ta awan ti makaagaw ti inadalda ken dagiti naiyawidda a ramit para itoy a pinagsanayanda. Inimatangan dagiti dua nga Opisiales ti ili iti pannakaibunong dagiti materiales nga usaren dagiti nagsanay. # (Web In-Action)
ilo_Latn ilo_Latn ilo_Latn ilo_Latn ilo_Latn